Familie ‘diep geskok’ oor Limpopo-plaasmoordDie stoor waar Badenhorst se liggaam gevind is. Foto: Die Spoorsnyers/Facebook Carel ‘Bossie’ Badenhorst (63) se liggaam is Saterdag deur ŉ eiendomsagent en voornemende kopers van die plaas Doelgerig gevind. Sy liggaam is in ŉ stoor gekry en hy het ŉ wond aan sy agterkop gehad. Henry Badenhorst, Bossie se broer, het aan Maroela Media gesê hulle weet baie min in dié stadium. “Ek verstaan Bossie se vrou was die dag van die moord in Johannesburg.” Volgens Badenhorst sou sy broer in September 64 jaar oud geword het. Kol. Ronel Otto, woordvoerder van die polisie, het vroeër gesê ŉ persoon wat op die plaas gewerk het, het intussen verdwyn. Volgens Die Spoorsnyers, ’n private veiligheidsmaatskappy, is Badenhorst vermoedelik Donderdag vermoor en word daar slegs ŉ selfoon vermis. Volgens die polisie kan ene Charles Chikaz hulle in die ondersoek bystaan. Enigiemand wat weet waar Chikaz hom bevind kan die polisie kontak.